Callie en Monique Strydom skei | Maroela Media
Callie en Monique Strydom skei
Callie en Monique Strydom. Foto: Facebook
Callie en Monique Strydom, die twee Suid-Afrikaners wat in 2000 as gyselaars aangehou is in die Filippyne, het aangekondig hulle gaan skei.
"Dit is vir my hartseer om te sê dat ons ná 'n huwelik van 30 jaar besluit het om te skei," het Monique in reaksie op medianavrae gesê.
Volgens Monique gaan sy geen verdere kommentaar oor die aangeleentheid lewer nie. "Volgens my prokureur, Bertus Preller, se instruksie is ek nie in die posisie om enige verdere inligting bekend te maak nie aangesien dit nie in die beste belang van ons kind, wat steeds minderjarig is, sal wees nie," het sy gesê.
"Ons doen 'n beroep op die media om ons reg op privaatheid te respekteer en toe te laat dat die proses afgehandel word." Die Strydoms is in April 2000 deur die Moslem-rebellegroep Abu Sayyaf op die Filippynse eiland Jolo ontvoer en aangehou.
Die egpaar is vir vier maande saam met 19 ander mense as gyselaars aangehou. Hulle het kort ná hul vrylating aangekondig hulle verwag hul eersteling.
Nou hoekom wil hulle dit nuuswaardig maak as hulle dit in die eerste plek hulle privaatheid gerespekteer wil hê?
Sjoe, dis sad! 30 jaar, mens het beslis meer as een sak sout opgeeet! Kan my self nie indink na soveel jaar saam dat n mens wil skei! Sterkte , hoop hulle kan dinge uitwerk!
Dis so belaglik. As julle nie wil he die media moet julle pla nie en julle soek privaatheid hoekom nou reeds koerant toe gaan met dit. Is dit dalk nie aandag soek nie. Wat het die egskeiding met die res van die wereld te doen. Regtig dis belaglik
Ai, mense, hulle het nie na die media gehardloop nie. Dis in reaksie op media navrae gese. Lees eers mooi voor julle begin oordeel!!!!
n Goeie joernalis, snuffle enige iets uit, hierdie inligting is "public domain ", die egskeiding moet in die koerante geadverteer word en is beskikbaar by die grafier van die hof